Deşil Hemmet

Deşil Hemmet () — ABŞ yazıçısı. Daha çox qısa hekayələrə və detektiv romanlara üstünlük vermişdir.

 Həyatı 
Deşil Hemmet 27 may 1894-cü ildə Merilend ştatının Sent-Meri şəhərində anadan oldu. Gənc yaşlarında qəzet satdı və hamballıq etdi. Daha sonro 1915–1921-ci illərdə Pinkerton Dedektivlik Bürosunda detektivlik etdi, amma sonra bu işindən ayrıldı.

Bundan sonra müxtəlif qəzet və jurnallarda detektiv hekayələri yazmağa başlayan Hemmet ilk iki romanını 1929-cu ildə nəşr etdirdi. 1930-cu ildə "Malta şahini" (The Maltese Falcon) əsərini yazdı. Bu roman əsasında 1941-ci ildə Con Hyuston tərəfindən eyniadlı film çəkildi. Filmdə Sam Speyd rolunda Hamfri Boqart çıxış etdi.

1934-cü ildən etibarən siyasətlə məşğul olmaya başlayan Hemmet insan hüquqlarının qorunması üçün işlər apardı və könüllü olaraq ppİkinci dünya müharibəsi[[nə qatıldı. Prezidenti olduğu Mədəni Hüquqlar Konqresinə maddi kömək edənlərin adını açıqlamağı rədd etdiyi üçün 1951-ci ildə 6 aylıq həbsə atıldı. MakArtinin "Qarı ovu" uyğulamaları zamanı ABŞ Kommunist partiyasına üzv olduğu üçün ABŞ-yə Qarşı Fəaliyyətlər Komitəsi tərəfindən 26 mart 1953-cü ildə sorğuya çəklidi. Komitə üçün işləməyi rədd edən Hemmet qara siyahıya alındı.

1961-ci ildə Nyu York şəhərində ağciyər xərçəngindən vəfat etmişdir.

 Kriminal romanları 
Hemmetə qədərki dövrdə ABŞ kriminal əsərləri İngiltərə kriminal əsərlərini təqlid edirdi. Hemmet kriminal romanlarda baş verən hadisələri malikanələrdən, kübar yerlərdən barlara, küçələrə daşıdı. İdeallıqdan uzaq, zorba, duyğusuz detektiv obrazları yaratdı. Əsərlərdə gündəlik danışıq sözləri əlavə edərək kriminal romanlara yenilik gətirdi.

"Time" jurnalının 1923–2005-ci illərdə yazılan ən yaxşı 100 roman siyahısına Hemmetin yazdığı "Qırmızı məhsul" romanı da daxil edildi.

 Ədəbiyyatda və filmlərdə 
1975-ci ildə Con Qrosun "Hemmet" romanı çap olundu. Romana əsasən Uin Uinders tərəfindən "Hemmet" filmi çəkildi. Hammett rolunu Frederik Forest oynadı.

Lauiri Kinqin romanı "Bağlı otaqlar"da Hemmet roman qəhrəmanı olaraq Şerlok Holms və Meri Russelə Russelin uşaqlığı ilə bağlı sirri açmaqda kömək edir.

 Kitabları 
 Red Harvest (1929)
 The Dain Curse (1929)
 The Maltese Falcon (1930)
 The Glass Key (1931)
 The Thin Man (1932)
 Adventures of Sam Spade (1944)
 Continental Operator (1945)
 The Big Knockover (1966)

 İstinadlar 

 Xarici keçidlər 

Kateqoriya:27 mayda doğulanlar
Kateqoriya:10 yanvarda vəfat edənlər
Kateqoriya:Nyu-Yorkda vəfat edənlər
Kateqoriya:ABŞ yazıçıları
Kateqoriya:1894-cü ildə doğulanlar
Kateqoriya:1961-ci ildə vəfat edənlər
Kateqoriya:XX əsr yazıçıları
Kateqoriya:Baltimor Politexnik İnstitutunun məzunları
Kateqoriya:XX əsr ABŞ yazıçıları
Kateqoriya:İkinci Dünya müharibəsi iştirakçıları
Kateqoriya:ABŞ ssenaristləri
Kateqoriya:ABŞ jurnalistləri
Kateqoriya:Ağciyər xərçəngindən ölənlər
Kateqoriya:XX əsrin ssenaristləri